Juodbrastis
Juodbrastis (arba Velnežeris) – ežeras šiaurės rytų Lietuvoje, Zarasų rajone, apie 11 km į pietus nuo Zarasų, 0,3 km į pietryčius nuo Samavo kranto. Ilgis iš pietryčių į šiaurės vakarus 0,84 km, plotis iki 0,31 km. Altitudė 150,4 m. Kranto linija vingiuota, krantai gan žemi, pietuose pelkėti. Aplink ežerą plyti Tumiškės miškas. Prateka upelis iš Davigilių į Samavo ežerą. Šalia Juodabrasčio pietinio kranto praeina kelias  5306  Zarasai–Kopūstinė–Tumiškė–Salakas , netoliese į šiaurę įsikūręs Tumiškės kaimas.